قبل شويه بالتعليقات
اخت سائله كم قطره فيتامين دي
و اخرى مجاوبتها ٥ قطرات
اختي الكريمه
فيتامين دي ٤٠٠ وحده دوليه تحت سنه
و ٦٠٠ وحده دوليه فوق سنه
كل قطاره تفرق عن قطاره
اكو قطاره بيها السيسي ٤٠٠ وحده دوليه
و اكو قطاره القطره الوحده بيها ٤٠٠ وحده دوليه
مثل الصوره
يعني لو اللي تشتريها القطره ام اليمين راح ياخذ ٢٠٠٠ وحده 😲😲😲
و اذا انطته اللي ع اليسار راح تنطيه ٢٠ وحده دوليه او اقل و كانما ما ناطيته 😤
رجاءا المشاركه
كافي نصائح غلط
كافي استخدام للعلاج بدون استشاره طبيه
ملاحظه اي صوره تنزل امسحها لان ما اروج لاي منتج
ما اعرف اللي بالصوره موجود لو لا بالعراق بس جبت الصوره من مقال لمجله عالميه هم تحجي عن الموضوع
.
.
موضوع لشوكت ابقى انطي
اكو دول تنطيه السنتين
و اكو دول تنطيه لل ٥ سنين
فيتامين دي هذا يا دوب الاحتياج اليومي
يعني مو مشكله اذا انت و اني و باقي البالغين أخذنا ٦٠٠ وحده دوليه باليوم
بالأخص اذا اكلنا قليل بالحليب و ما نتعرض للشمس
لذلك تكدرون تستمرون عليه دام اكل طفلكم مو كلش غني بالحليب او ما يتعرض للشمس
و اوضح وواكول
ام الرضاعه الطبيعيه لازم تنطي
ام الرضاعه المختلطه و أغلبها طبيعي لازم تنطي
ام الرضاعه الصناعيه تسأل طبيبها انطي لو لا
د. سيف سمير البياتي اخصائي طب الاطفال
from د. سيف سمير البياتي